ช่วยสรุปบทความ หุ้นเทคโนโลยีจีนไปต่อหรือพอแค่นี้ เมื่อรัฐบาลจีนเดินหน้าคุมเข้มต่อเนื่อง
สำหรับนักลงทุนที่ลงทุนในหุ้นจีน โดยเฉพาะหุ้นในภาคเศรษฐกิจใหม่ของจีน (New Economy) และหุ้นบริษัทเทคโนโลยีขนาดใหญ่ หลายท่านคงกำลังเผชิญกับความกังวลจากการที่หุ้นจีนในกลุ่มเหล่านี้ถูกเทขายอย่างหนักมาตั้งแต่ช่วงต้นปี สาเหตุส่วนใหญ่มาจากการบังคับใช้กฎระเบียบที่เข้มงวดขึ้น โดยเฉพาะการมุ่งเน้นแนวปฏิบัติในการต่อต้านการผูกขาด (Anti-monopoly) และการปกป้องข้อมูล (Data Privacy) ของรัฐบาลจีน และตัวอย่างสำคัญล่าสุดคือ การดำเนินการของรัฐบาลจีนต่อบริษัท Didi Chuxing โดยหน่วยงานจัดการด้านไซเบอร์ของจีน (Cyberspace Administration of China: CAC) ที่ออกคำสั่งให้แอปสโตร์ทุกแห่งถอดแอป Didi ของจากสโตร์ โดยระบุว่าบริษัทแพลตฟอร์มเรียกรถรายใหญ่นี้เก็บข้อมูลส่วนตัวผู้ใช้งานไว้อย่างไม่ถูกต้องตามกฎหมาย หลังจากที่บริษัทเพิ่ง IPO เข้าตลาดหุ้นสหรัฐฯ ไปในช่วงก่อนหน้านั้นไม่ถึงหนึ่งสัปดาห์ ส่งผลให้ราคาหุ้น Didi ยังปรับลดลงแรงกว่า 10% จากจุดสูงสุด หลายท่านที่กำลังสนใจในหุ้นประเภทหุ้นเติบโต (Growth Stock) หรือท่านที่มีการลงทุนในหุ้นเทคโนโลยีจีนอยู่แล้ว อาจจะเกิดคำถามว่าควรลงทุนหุ้นเทคโนโลยีจีนต่อไปหรือไม่ และประเด็นการคุมเข้มจากทางการจีนควรมองเป็นอย่างไร 


หากมองย้อนไปตั้งแต่ช่วงต้นปี ในช่วงกลางเดือนกุมภาพันธ์เป็นต้นมา หุ้นจีนประเภทAmerican Depositary Receipts (ADR) ที่จดทะเบียนในตลาดสหรัฐฯ และหุ้นจีนในภาคเศรษฐกิจใหม่ โดยเฉพาะบริษัทแพลตฟอร์มขนาดใหญ่ ราคาได้ปรับร่วงลงมาแล้วกว่า -30 และ -40% ตามลำดับ ซึ่งเป็นการปรับฐานที่รุนแรง และเป็นหมวดหุ้นที่ได้รับผลกระทบจากเรื่องการตรวจสอบโดยตรง ในขณะที่หุ้นจีนในภาคส่วนอื่นได้รับผลกระทบเช่นกันจากการปรับฐานแต่น้อยกว่า การปรับฐานของหุ้นเทคโนโลยีจีนในรอบนี้ กฎระเบียบภายในประเทศที่เข้มงวดถือเป็นเหตุผลหลักสำหรับการเทขายหุ้นจีนของนักลงทุนทั่วโลกในช่วงที่ผ่านมา 


อย่างไรก็ดีหุ้นจีนประเภท ADR นี้บริษัทส่วนใหญ่กำลังเติบโตอย่างมาก ปัจจุบันมูลค่าตามราคาตลาดของหุ้น ADR ที่ใหญ่ที่สุด 20 บริษัทแรกมีมูลค่ารวมกันเกือบ 1.8 ล้านล้านดอลลาร์สหรัฐ และปัจจุบันมีหุ้น ADR ของจีนรวมทั้งหมดมากกว่า 150 บริษัท ซึ่งมีมูลค่าตลาดรวมกันเกิน 2 ล้านล้านดอลลาร์สหรัฐ และหุ้น ADR จีนที่มีการซื้อขายสูงสุด 20 อันดับแรกนั้นมีสภาพคล่องรายวันเฉลี่ยราว 1.3 หมื่นล้านดอลลาร์สหรัฐ ทำให้นักลงทุนสามารถเข้าถึงและซื้อขายได้อย่างง่ายดาย แล้วเหตุใดหุ้นจีน ADR ที่เป็นหนึ่งในแรงขับเคลื่อนตลาดทุนและเป็นบริษัทชั้นนำของจีนจึงถูกเพ่งเล็งจากทางการจีนมากในช่วงที่ผ่านมา
นักลงทุนในหุ้นจีน โดยเฉพาะในภาคเศรษฐกิจใหม่และบริษัทเทคโนโลยีขนาดใหญ่ กังวลเนื่องจากกฎระเบียบที่เข้มงวดขึ้น โดยเฉพาะกฎ Anti-monopoly และ Data Privacy ของรัฐบาลจีน ตัวอย่างล่าสุดคือการดำเนินการต่อ Didi Chuxing ที่ส่งผลให้ราคาหุ้นลดลง 10% หลัง IPO เพิ่งเข้าตลาดสหรัฐฯ นักลงทุนกำลังพิจารณาถึงการลงทุนในหุ้นเทคโนโลยีจีนต่อไปและมองไปถึงการควบคุมจากรัฐบาลจีน

ตั้งแต่ต้นปี หุ้นจีน ADR และบริษัทแพลตฟอร์มใหญ่ในภาคเศรษฐกิจใหม่ปรับราคาลงมาถึง   -30 และ -40%  เป็นการปรับฐานที่รุงแรง  มีผลจากการตรวจสอบภายในประเทศที่เข้มงวด การปรับฐานในหุ้นเทคโนโลยีจีนในรอบนี้เป็นเหตุผลหลักที่นักลงทุนโลกเทขายหุ้นจีนในช่วงที่ผ่านมา

หุ้น ADR จีนเติบโตมาก, 20 บริษัทแรกมีมูลค่ารวมกันเกือบ 1.8 ล้านล้านดอลลาร์สหรัฐ  และปัจจุบันมีหุ้น ADR ของจีนรวมทั้งหมดมากกว่า 150 บริษัท มูลค่ารวมกันเกิน 2 ล้านล้านดอลลาร์สหรัฐ และหุ้น ADR จีนที่ซื้อขายมีปริมาณรายวันเฉลี่ยถึง 1.3 หมื่นล้านดอลลาร์สหรัฐ บริษัทชั้นนำจีนที่มีหุ้น ADR เป็นแรงขับเคลื่อนตลาดและได้รับความสนใจจากทางการจีน
2.ผลิตภัณฑ์และบริการทางการเงิน,5.กลยุทธ์การลงทุน,8.การวิเคราะห์ทางการเงิน